

Podgorica 29.11.2015

**Predmet:** Žalba zbog kršenja načela III Kodeksa novinara u tekstu **„Pravila bordela (3)“** koji jeobjavljen 09.09.2015 u dnevnom listu Vijesti.

**RJEŠENJE**

Medijski Savjet za samoregulaciju dobio je žalbu od Udruženja priređivača igara na sreću (UPIS) zbog navodnog kršenja načela III Kodeksa novinara u tekstu **„ Pravila bordela (3) “**objavljenom u dnevnom listu Vijesti od 09.09.2015. Tekst je inače autorska kolumna direktora ovog lista Željka Ivanovića.

Iz UPIS-a tvrde da :” Glasina odnosno ovdje neargumentovana tvrdnja kojom je Sava Grbović nazvan “kontroverznim” nije nedvosmisleno naznačena kao takva što nalaže Kodeks novinara Crne Gore. Premda je riječ o komentaru Kodeks ne naznačuje da se Član 3 ne odnosi na tu novinarski formu.”

Razmatrajući ovaj predmet Komisija za žalbe je na početku konstatovala da je novinarska kolumna slobodnija forma od novinarskog komentara i dopušta autoru širu slobodu izražavanja. U okviru ove novinarske forme dopušten je veći stepen kreativnosti i slobode pri pisanju.

Komisija takođe konstatuje da sam termin kontroverzan ne sadrži negativno značenje i ne mora biti obavezno u negativnom kontekstu. Upotreba ovog termina ne mora posebno da se naglašava jer je njegovo značenje prilično široko tako da se razne stvari, događaji i osobe u određenom smislu i u određenim okolnostima mogu nazvati kontroverznim.

Upotreba riječi kontroverzan u ovom kontekstu spada u slobodu izražavanja i mišljenja autora novinarskog teksta i nije bilo potrebe da se upotreba ove riječi posebno naglašava kao glasina.

Na osnovu svega navedenog Komisija za žalbe konstatuje da u tekstu **„Pravila bordela (3)**“ nije bilo kršenja načela III Kodeksa novinara.

**Komisija za monitoring i žalbe**

Danilo Burzan

Branko Vojičić

RankoVujović